Document ID: 32002D0878

32002D0878
L 305/57
JURNALUL OFÍCIAL AL UNIUNII EUROPENE
DECIZIA COMISIEI
din 6 noiembrie 2002
de stabilire a planurilor de prelevare a probelor și a metodelor de diagnosticare pentru depistarea și confirmarea prezenței celor două boli ale moluștelor, respectiv bonamioza (Bonamia ostreae) și marteilioza (Marteilia refringens)
[notificată cu numărul C(2002) 4327]
(Text cu relevanță pentru SEE)
(2002/878/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură (1), modificată ultima dată prin Directiva 98/45/CE (2), în special articolul 15,
întrucât:
(1)
Pentru a ține seama de evoluția cunoștințelor științifice, experiența practică și orientările internaționale, este necesar să se actualizeze planurile de prelevare a probelor și metodele de diagnosticare pentru depistarea și confirmarea prezenței anumitor boli ale moluștelor stabilite în Decizia 94/306/CE a Comisiei (3).
(2)
Planurile de prelevare a probelor și metodele de diagnosticare care figurează în versiunea actuală a Manualului de diagnosticare a bolilor animalelor acvatice publicat de Oficiul internațional pentru epizootii (OIE) au fost considerate adecvate în ceea ce privește bonamioza (Bonamia ostreae), marteilioza (Marteilia refringens) și cazurile de mortalitate anormală. În consecință, prelevarea probelor și diagnosticarea acestor boli, în vederea recunoașterii zonelor și exploatațiilor autorizate, precum și a examinării stocurilor care prezintă o rată de mortalitate anormală, trebuie să se efectueze în continuare în conformitate cu prevederile din ediția a treia (2000) a manualului respectiv.
(3)
În consecință, este necesar să se abroge Decizia 94/306/CE și să se înlocuiască cu prezenta decizie.
(4)
Este necesar să se stabilească un termen suficient pentru a permite punerea în aplicare a noilor dispoziții.
(5)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animalelor,
ADOPTĂ PREZENTA DECIZIE:
Articolul 1
Metodele de prelevare a probelor și de diagnosticare utilizate pentru depistarea și confirmarea prezenței bonamiozei (Bonamia ostreae) și a marteiliozei (Marteilia refringens) la moluște în caz de mortalitate anormală, precum și pentru recunoașterea zonelor și exploatațiilor indemne de aceste boli sunt indicate în anexă.
Articolul 2
Decizia 94/306/CE se abrogă.
Trimiterile la decizia abrogată se înțeleg ca trimiteri la prezenta decizie.
Articolul 3
Prezenta decizie se aplică de la 6 ianuarie 2003.
Articolul 4
Prezenta decizie se adresează statelor membre.
Adoptată la Bruxelles, 6 noiembrie 2002.

Labels: 0
19
6